ประกาศสำนักงานตำรวจแห่งชาติ เรื่อง กำหนดที่ตั้งที่ทำการของสถานีตำรวจท่องเที่ยวในสังกัดกองกำกับการ 2-3 และฝ่ายปฏิบัติการตำรวจท่องเที่ยว 1-3 กองบังคับการตำรวจท่องเที่ยว กองบัญชาการตำรวจสอบสวนกลาง พ.ศ. 2546
ประกาศสำนักงานตำรวจแห่งชาติ
ประกาศสำนักงานตำรวจแห่งชาติ
เรื่อง
กำหนดที่ตั้งที่ทำการของสถานีตำรวจท่องเที่ยว
ในสังกัดองกำกับการ ๒ - ๓
และฝ่ายปฏิบัติการตำรวจท่องเที่ยว ๑ - ๓ 
กองกำกับการตำรวจท่องเที่ยว
กองบัญชาการตำรวจสอบสวนกลาง
พ.ศ. ๒๕๔๖ 
 

ตามที่ได้มีประกาศกรมตำรวจ
เรื่อง กำหนดที่ตั้งที่ทำการของแผนก ๒ ถึง แผนก ๑๕ กองกำกับการ ๓
กองบังคับการตำรวจท่องเที่ยว กองบัญชาการตำรวจ สอบสวนกลาง ลงวันที่ ๓๑ มกราคม พ.ศ.
๒๕๓๘ ไปแล้ว นั้น 

บัดนี้
ปรากฏว่าส่วนราชการในกองบังคับการตำรวจท่องเที่ยว กองบัญชาการตำรวจสอบสวนกลาง
ได้ขยายเขตอำนาจการรับผิดชอบมากขึ้น
ประกอบกับการท่องเที่ยวแห่งประเทศไทยได้ทำการขยายเขตพื้นที่การท่องเที่ยวเพิ่มขึ้น
และเปลี่ยนแปลงเขตพื้นที่รับผิดชอบของสำนักงานท่องเที่ยวแห่งประเทศไทยในส่วนภูมิภาคใหม่ จึงจำเป็นต้องออกประกาศแก้ไขเพิ่มเติม เพื่อให้สอดคล้องกันกับเขตพื้นที่รับผิดชอบของการท่องเที่ยวแห่งประเทศไทย
ดังนั้น
เพื่อให้เกิดความชัดเจนต่อการปฏิบัติงานของเจ้าหน้าที่ตำรวจในการอำนวยความสะดวกแก่ประชาชน
และให้บริการแก่นักท่องเที่ยวชาวต่างประเทศได้อย่างมีประสิทธิภาพ 

ฉะนั้น
อาศัยอำนาจตามความในมาตรา ๗ แห่งพระราชกฤษฎีกาแบ่งส่วนราชการตำรวจ กระทรวงมหาดไทย
พ.ศ. ๒๕๓๙ มาตรา ๙ แห่งพระราชกฤษฎีกาโอนกรมตำรวจกระทรวงมหาดไทย
ไปจัดตั้งเป็นสำนักงานตำรวจแห่งชาติ พ.ศ. ๒๕๔๑ และคำสั่งนายกรัฐมนตรี ที่ ๔๑/๒๕๔๖
ลงวันที่ ๑๔ กุมภาพันธ์ พ.ศ. ๒๕๔๖ เรื่อง
มอบหมายและมอบอำนาจให้รองนายกรัฐมนตรีปฏิบัติราชการแทนนายกรัฐมนตรีจึงออกประกาศไว้
ดังต่อไปนี้ 

ข้อ ๑
ให้ยกเลิกประกาศกรมตำรวจ เรื่อง กำหนดที่ตั้งที่ทำการของแผนก ๒ ถึงแผนก ๑๕
กองกำกับการ ๓ กองบังคับการตำรวจท่องเที่ยว กองบัญชาการตำรวจสอบสวนกลาง ลงวันที่
๓๑ มกราคม พ.ศ. ๒๕๓๘ เสียทั้งหมด 

ข้อ ๒
ให้สถานีตำรวจท่องเที่ยว ในสังกัดกองกำกับการ ๒ - ๓
และฝ่ายปฏิบัติการตำรวจท่องเที่ยว ๑ - ๓ กองบังคับการตำรวจท่องเที่ยว
กองบัญชาการตำรวจสอบสวนกลาง มีที่ตั้งที่ทำการ
เขตอำนาจการรับผิดชอบและเขตพื้นที่การปกครองตามบัญชีที่แนบท้ายประกาศนี้ 

ข้อ ๓[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ ณ วันที่ ๒๗
พฤศจิกายน พ.ศ. ๒๕๔๖
พลเอก ชวลิต ยงใจยุทธ
รองนายกรัฐมนตรี
ปฏิบัติราชการแทน
นายกรัฐมนตรี
[เอกสารแนบท้าย]

๑.
กำหนดที่ตั้งที่ทำการของสถานีตำรวจท่องเที่ยว ในสังกัด บก.ทท.

(ดูข้อมูลจากภาพกฎหมาย)


























ภูวนนท์/ผู้จัดทำ
๒ กันยายน ๒๕๕๓

พัสสน/ผู้ตรวจ
๒๓ กุมภาพันธ์ ๒๕๕๔

[๑] ราชกิจจานุเบกษา เล่ม ๑๒๐/ตอนพิเศษ ๑๔๔ ง /หน้า ๘๘/๑๗ ธันวาคม ๒๕๔๖